Ucaz, plural ucazuri, rar ucaze (din limba rusă: "указ", "указы") era în timpul Imperiului Rus o proclamație a țarului, guvernului, sau a unei înalte autorități religioase (a patriarhul, de exemplu), care avea putere de lege. Un astfel de exemplu este "Ucazul de la Ems" prin care era interzisă, printre altele, folosirea publică a limbii ucrainene. Traducerea cât mai apropiată de sensul rusesc ar fi "edict" ori "decret".